**СЪОБЩЕНИЕ**

**Община Севлиево** на основание чл.124б, ал.2 от Закона за устройство на територията, съобщава че със **Заповед № 739 от 03.08.2022г. на Кмета на Община Севлиево е разрешено:**

**Изработването на Подробен устройствен план – План за застрояване /ПУП-ПЗ/** за ПИ 69417.28.2, с който да се запази съществуващото в ОУПО отреждане и се укажат ограничителните линии и параметри на застрояване.

Според кадастралната карта, ПИ 69417.28.2 в землището на с. Стоките, Община Севлиево представлява земеделска територия с НТП „за стопански двор“. Площта на имота е 2965 кв.м. На запад имота граничи с местен път, собственост на община Севлиево, с което е осигурена транспортната му достъпност. На север и изток граничи със стопански двор, а на юг с ниви. Съществуващите стопански постройки се запазват. С подробния устройствен план се въвеждат ограничителни линии за основното застрояване, както и сервитутни отстояния от съществуващ въздушен проводник с ниско напрежение.

Със застроителната съставка на плана за ПИ 69417.28.2 по КККР на м. Овчарника, с. Стоките, Община Севлиево да се запази устройствената зона „Пп“ – предимно производствена със следните усторойствени показатели:

* **Начин на застрояване** – свободно;
* **Характер на застрояване** – ниско – с височина до 10 м.;
* **Максимална плътност на застрояване** – 80%;
* **Максимална интензивност на застрояване** – до 2.5;
* **Минимална озеленена площ** – 20%.

С настоящата заповед се одобрява задание на възложителя по чл.125, ал.1, ал.2 и ал.3 от ЗУТ, съобразно представеното от него проекто-предложение.

Измененията в действащите ПУП следва да се процедират с обем и съдържание на ПУП – ПЗ по чл.110, ал.1, т.3 от ЗУТ.

Проектното решение да съдържа устройствените елементи по чл.18, чл.25 и чл.110, ал.1, т.3 от ЗУТ, както и реквизитите на ПУП – ПЗ по Наредба № 8 за ОСУП.

На основание чл.128, ал.6, във връзка с чл.127, ал.2 от ЗУТ, Възложителят за своя сметка следва да съгласува проектите за подробни устройствени планове със заинтересуваните централни и териториални администрации, а при необходимост и със специализираните контролни органи.

Проектирането да се извърши от правоспособни проектанти по чл.230 от ЗУТ, чрез възлагане от заинтересуваните лица.

**Обхват на устройствения проект: ПИ 69417.28.2 в землището на с. Стоките, община Севлиево.**

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 03.08.2022г. на таблото за обявления в „Център за административно обслужване“ и е публикувано на Интернет страницата на Община Севлиево**.**